CELEX: 52010PC0768
Language: mt
Date: 2011-01-07
Title: Proposal for a COUNCIL DECISION on the signature of the Agreement on certain aspects of air services between the European Union and the Kingdom of Saudi Arabia

|

52010PC0768

	[pic] | IL-KUMMISSJONI EWROPEA |Brussel 7.1.2011KUMM(2010) 768 finali2010/0371 (NLE)Proposta għalDEĊIŻJONI TAL-KUNSILLdwar l-iffirmar tal-Ftehim bejn l-Unjoni Ewropea u r-Renju tal-Arabja Sawdija dwar ċerti aspetti tas-servizzi tal-ajruMEMORANDUM TA’ SPJEGAZZJONI1. Kuntest tal-proposta |110 | Raġunijiet għal u għanijiet tal-proposta B’segwitu għas-sentenzi tal-Qorti tal-Ġustizzja fl-hekk imsejħa kawżi “Open Skies”, fil-5 ta’ Ġunju 2003, il-Kunsill ta mandat lill-Kummissjoni biex tiftaħ negozjati ma’ pajjiżi terzi dwar is-sostituzzjoni ta’ ċerti dispożizzjonijiet fi ftehimiet eżistenti bi ftehim fuq il-livell tal-Unjoni[1] (il-“mandat orizzontali”). L-għanijiet ta’ ftehimiet ta’ dan it-tip huma li jagħtu aċċess mhux diskriminatorju lit-trasportaturi bl-ajru kollha tal-Unjoni Ewropea għar-rotot tal-ajru bejn l-Unjoni Ewropea u pajjiżi terzi, u sabiex il-ftehimiet bilaterali bejn l-Istati Membri tal-Unjoni Ewropea u pajjiżi terzi dwar is-servizzi tal-ajru jinġiebu f’konformità mal-liġi tal-Unjoni Ewropea. |120 | Kuntest ġenerali Ir-relazzjonijiet fil-qasam tal-avjazzjoni internazzjonali bejn l-Istati Membri tal-Unjoni Ewropea u l-pajjiżi terzi tradizzjonalment kienu rregolati permezz ta’ ftehimiet bilaterali bejn l-Istati Membri tal-Unjoni Ewropea u pajjiżi terzi dwar is-servizzi tal-ajru, permezz tal-Annessi għal tali ftehimiet u permezz ta’ arranġamenti bilaterali jew multilaterali relatati oħrajn. Il-klawżoli tradizzjonali ta’ deżinjazzjoni fil-ftehimiet bilaterali tal-Istati Membri dwar is-servizzi tal-ajru jiksru l-liġi tal-Unjoni Ewropea. Huma jagħtu lok lil pajjiż terz li jiċħad, jirtira jew jissospendi l-permessi jew l-awtorizzazzjonijiet ta’ trasportatur bl-ajru li kien iddeżinjat minn Stat Membru tal-Unjoni Ewropea iżda li mhux sostanzjalment proprjetà ta’ u effettivament ikkontrollat minn dak l-Istat Membru jew miċ-ċittadini tiegħu. Instab li dan jikkostitwixxi diskriminazzjoni fil-konfront tat-trasportaturi bl-ajru tal-Unjoni Ewropea li, filwaqt li jkunu stabbiliti fit-territorju ta’ Stat Membru, ikunu proprjetà ta’ u kkontrollati minn ċittadini ta’ Stati Membri oħrajn. Dan imur kontra l-Artikolu 49 tat-Trattat dwar il-Funzjonament tal-Unjoni Ewropea li jiggarantixxi liċ-ċittadini ta’ Stati Membri tal-Unjoni Ewropea, li jkunu eżerċitaw il-libertà tal-istabbiliment tagħhom, l-istess trattament fl-Istat Membru ospitanti bħal dak mogħti liċ-ċittadini ta’ dak l-Istat Membru. Hemm kwistjonijiet oħrajn, bħat-tassazzjoni tal-fjuwil tal-avjazzjoni jew il-kompetizzjoni, fejn għandha tiġi żgurata l-konformità mal-liġi tal-Unjoni Ewropea billi jiġu emendati jew ikkumplimentati d-dispożizzjonijiet eżistenti fil-ftehimiet bilaterali bejn l-Istati Membri tal-Unjoni Ewropea u l-pajjiżi terzi dwar is-servizzi tal-ajru. |130 | Dispożizzjonijiet eżistenti fil-qasam tal-proposta Id-dispożizzjonijiet tal-Ftehim jieħdu post jew jikkumplimentaw id-dispożizzjonijiet eżistenti fit-tmien ftehimiet bilaterali bejn l-Istati Membri tal-Unjoni Ewropea u r-Renju tal-Arabja Sawdija dwar is-servizzi tal-ajru. |140 | Konsistenza mal-politiki u mal-għanijiet l-oħra tal-Unjoni Il-Ftehim se jaqdi għan fundamentali tal-politika esterna tal-Unjoni Ewropea dwar l-avjazzjoni billi jġib il-ftehimiet bilaterali eżistenti dwar is-servizzi tal-ajru konformi mal-liġi tal-Unjoni Ewropea. |2. Konsultazzjoni mal-partijiet interessati u valutazzjoni tal-impatt |Konsultazzjoni mal-partijiet interessati |211 | Metodi ta’ konsultazzjoni, setturi ewlenin indirizzati u profil ġenerali ta’ dawk li wieġbu Matul in-negozjati, ġew ikkonsultati sew l-Istati Membri tal-Unjoni Ewropea kif ukoll l-industrija. |212 | Sommarju tat-tweġibiet u ta’ kif tqiesu Il-kummenti li saru mill-Istati Membri tal-Unjoni Ewropea u mill-industrija ġew ikkunsidrati. |3. Elementi legali tal-proposta |305 | Sommarju tal-azzjoni proposta Skont il-mekkaniżmi u d-direttivi fl-Anness għall-“mandat orizzontali”, il-Kummissjoni nnegozjat ftehim mar-Renju tal-Arabja Sawdija li jissostitwixxi ċerti dispożizzjonijiet fil-ftehimiet bilaterali eżistenti bejn l-Istati Membri tal-Unjoni Ewropea u r-Renju tal-Arabja Sawdija dwar is-servizzi tal-ajru. L-Artikolu 2 tal-Ftehim jissostitwixxi l-klawżoli tradizzjonali ta’ deżinjazzjoni bi klawżola ta’ deżinjazzjoni tal-UE, li tippermetti lit-trasportaturi bl-ajru kollha tal-Unjoni Ewropea jibbenefikaw mid-dritt tal-istabbiliment. L-Artikolu 4 jittratta t-tassazzjoni tal-fjuwil tal-avjazzjoni, kwistjoni li ġiet armonizzata permezz tad-Direttiva tal-Kunsill 2003/96/KE li tirriforma l-istruttura tal-Komunità dwar tassazzjoni fuq prodotti ta' enerġija u elettriku, u partikolarment l-Artikolu 14(2) tagħha. L-Artikolu 5 jsolvi kunflitti potenzjali mar-regoli tal-kompetizzjoni tal-Unjoni Ewropea. |310 | Bażi legali L-Artikoli 100(2) u 218(5) tat-Trattat TFUE |329 | Prinċipju tas-sussidjarjetà Il-proposta hija msejsa kollha kemm hi fuq il-“mandat orizzontali” mogħti mill-Kunsill fejn jiġu kkunsidrati l-kwistjonijiet koperti bil-liġi tal-Unjoni Ewropea u bil-ftehimiet bilaterali dwar is-servizzi tal-ajru. |Prinċipju tal-proporzjonalità Il-Ftehim se jemenda jew jikkumplementa d-dispożizzjonijiet fil-ftehimiet bilaterali dwar is-servizzi tal-ajru biss sa fejn ikun meħtieġ ħalli tiġi żgurata l-konformità mal-liġi tal-Unjoni Ewropea. |L-għażla tal-istrumenti |342 | Il-Ftehim bejn l-Unjoni Ewropea u r-Renju tal-Arabja Sawdija huwa l-iktar strument effiċjenti biex il-ftehimiet bilaterali eżistenti kollha bejn l-Istati Membri tal-Unjoni Ewropea u r-Renju tal-Arabja Sawdija dwar is-servizzi tal-ajru jinġiebu f'konformità mal-liġi tal-Unjoni Ewropea. |4. Implikazzjoni baġitarja |409 | Din il-proposta ma għandha l-ebda implikazzjoni għall-baġit tal-Unjoni Ewropea. |5. Tagħrif supplimentari |510 | Simplifikazzjoni |511 | Il-proposta tipprovdi għas-simplifikazzjoni tal-leġiżlazzjoni. |512 | Id-dispożizzjonijiet rilevanti tal-ftehimiet bilaterali bejn l-Istati Membri tal-Unjoni Ewropea u r-Renju tal-Arabja Sawdija dwar is-servizzi tal-ajru se jeħdulhom posthom jew jiġu kkumplimentati b’dispożizzjonijiet fi ftehim waħdieni tal-Unjoni Ewropea. |570 | Spjegazzjoni dettaljata tal-proposta Skont il-proċedura standard għall-iffirmar u għall-konklużjoni ta’ ftehimiet internazzjonali, il-Kunsill huwa mitlub japprova d-deċiżjonijiet dwar l-iffirmar u l-konklużjoni tal-Ftehim bejn l-Unjoni Ewropea u r-Renju tal-Arabja Sawdija dwar ċerti aspetti tas-servizzi tal-ajru u biex jaħtar il-persuni awtorizzati biex jiffirmaw il-Ftehim f’isem l-Unjoni Ewropea. |2010/0371 (NLE)Proposta għalDEĊIŻJONI TAL-KUNSILLdwar l-iffirmar tal-Ftehim bejn l-Unjoni Ewropea u r-Renju tal-Arabja Sawdija dwar ċerti aspetti tas-servizzi tal-ajruIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikolu 100(2), flimkien mal-Artikolu 218(5) tiegħu,Wara li kkunsidra l-proposta tal-Kummissjoni Ewropea[2],Billi:1.  Permezz tad-Deċiżjoni tiegħu tal-5 ta’ Ġunju 2003, il-Kunsill awtorizza lill-Kummissjoni biex tiftaħ in-negozjati ma’ pajjiżi terzi dwar is-sostituzzjoni ta’ ċerti dispożizzjonijiet fil-ftehimiet bilaterali eżistenti bi ftehim fuq il-livell tal-Unjoni,2.  Il-Kummissjoni nnegozjat, f’isem l-Unjoni, Ftehim mar-Renju tal-Arabja Sawdija dwar ċerti aspetti tas-servizzi tal-ajru (minn hawn ’il quddiem “il-Ftehim”) skont il-mekkaniżmi u d-direttivi fl-Anness għad-Deċiżjoni tal-Kunsill tal-5 ta’ Ġunju 2003,3.  Soġġett għall-konklużjoni tiegħu f’data iktar ’il quddiem, il-Ftehim innegozjat mill-Kummissjoni għandu jiġi ffirmat u applikat b’mod provviżorju.ADOTTA DIN ID-DEĊIŻJONI:Artikolu 1B’dan qed jiġi approvat l-iffirmar tal-Ftehim bejn l-Unjoni Ewropea u r-Renju tal-Arabja Sawdija dwar ċerti aspetti tas-servizzi tal-ajru f’isem l-Unjoni, soġġett għall-konklużjoni tal-Ftehim.It-test tal-Ftehim huwa mehmuż ma’ din id-Deċiżjoni.Artikolu 2B’dan, il-President tal-Kunsill qed jiġi awtorizzat jiddeżinja l-persuna/i bis-setgħa li tiffirma/jiffirmaw il-Ftehim f’isem l-Unjoni, soġġett għall-konklużjoni tiegħu.Artikolu 3Sakemm jidħol fis-seħħ, il-Ftehim għandu jiġi applikat b’mod provviżorju mill-ewwel jum tal-ewwel xahar wara d-data li fiha l-partijiet ikunu nnotifikaw lil xulxin li l-proċeduri meħtieġa għal dan il-għan ikunu tlestew [3].Artikolu 4B’dan, il-President tal-Kunsill qed jiġi awtorizzat jagħmel in-notifika prevista fl-Artikolu 8(2) tal-Ftehim.Artikolu 5Din id-Deċiżjoni għandha tidħol fis-seħħ fid-data tal-adozzjoni tagħha.Artikolu 6Din id-Deċiżjoni għandha tiġi ppubblikata f’ Il-Ġurnal Uffiċjali tal-Unjoni Ewropea .Magħmul fi Brussell,Għall-KunsillIl-PresidentANNE SS FTEHIM bejn l-Unjoni Ewropea u r-Renju tal-Arabja Sawdija dwar ċerti aspetti tas-servizzi tal-ajruL-UNJONI EWROPEAminn naħa, uR-RENJU TAL-ARABJA SAWDIJAmin-naħa l-oħra(minn hawn ’il quddiem “il-Partijiet”)FILWAQT LI JINNUTAW li ġew konklużi ftehimiet bilaterali bejn l-Istati Membri tal-Unjoni Ewropea u r-Renju tal-Arabja Sawdija dwar is-servizzi tal-ajru li fihom dispożizzjonijiet li jmorru kontra l-liġi tal-Unjoni Ewropea,FILWAQT LI JINNUTAW li l-Unjoni Ewropea għandha l-kompetenza esklużiva fir-rigward ta’ diversi aspetti li jistgħu jiġu inklużi fi ftehimiet bilaterali bejn l-Istati Membri tal-Unjoni Ewropea u pajjiżi terzi dwar is-servizzi tal-ajru,FILWAQT LI JINNUTAW li, skont il-liġi tal-Unjoni Ewropea, it-trasportaturi bl-ajru Komunitarji stabbiliti fi Stat Membru għandhom id-dritt għal aċċess mhux diskriminatorju għar-rotot tal-ajru bejn l-Istati Membri tal-Unjoni Ewropea u pajjiżi terzi,FILWAQT LI KKUNSIDRAW il-ftehimiet bejn l-Unjoni Ewropea u ċerti pajjiżi terzi li jipprovdu għall-possibbiltà li ċ-ċittadini ta’ pajjiżi terzi bħal dawn jiksbu l-proprjetà ta’ trasportaturi bl-ajru liċenzjati skont il-liġi tal-Unjoni Ewropea,FILWAQT LI JAGĦRFU li ċerti dispożizzjonijiet tal-ftehimiet bilaterali bejn l-Istati Membri tal-Unjoni Ewropea u r-Renju tal-Arabja Sawdija dwar is-servizzi tal-ajru, li huma kontra l-liġi tal-Unjoni Ewropea, iridu jinġiebu f’konformità magħha sabiex tiġi stabbilita bażi legali soda għas-servizzi tal-ajru bejn l-Unjoni Ewropea u r-Renju tal-Arabja Sawdija u biex tiġi ppreżervata l-kontinwità ta’ servizzi tal-ajru bħal dawn,FILWAQT LI JINNUTAW li, skont il-liġi tal-Unjoni Ewropea, it-trasportaturi bl-ajru, fil-prinċipju, ma jistgħux jikkonkludu ftehimiet li jistgħu jaffettwaw il-kummerċ bejn l-Istati Membri tal-Unjoni Ewropea u li jkollhom bħala l-għan jew l-effett tagħhom li jipprevjenu, jirrestrinġu jew jgħawġu l-kompetizzjoni,FILWAQT LI JAGĦRFU li d-dispożizzjonijiet fil-ftehimiet bilaterali dwar is-servizzi tal-ajru konklużi bejn l-Istati Membri tal-Unjoni Ewropea u r-Renju tal-Arabja Sawdija li i) jirrikjedu jew jiffavorixxu l-adozzjoni ta’ ftehimiet bejn impriżi, deċiżjonijiet minn assoċjazzjonijiet ta’ impriżi jew prattiki miftiehma li jipprevjenu, jgħawġu jew jirrestrinġu l-kompetizzjoni bejn it-trasportaturi bl-ajru fuq ir-rotot rilevanti; jew (ii) isaħħu l-effetti ta’ kwalunkwe ftehim, deċiżjoni jew prattika miftiehma ta’ dan it-tip; jew iii) jiddelegaw lit-trasportaturi bl-ajru jew lil operaturi ekonomiċi privati oħrajn ir-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni bejn it-trasportaturi bl-ajru fuq ir-rotot rilevanti, jistgħu jrendu ineffettivi r-regoli tal-kompetizzjoni applikabbli għall-impriżi,FILWAQT LI JINNUTAW li mhuwiex skop tal-Unjoni Ewropea, bħala parti minn dan il-ftehim, li jiżdied il-volum totali tat-traffiku tal-ajru bejn l-Unjoni Ewropea u r-Renju tal-Arabja Sawdija, li jiġi affettwat il-bilanċ bejn trasportaturi bl-ajru Komunitarji u t-trasportaturi bl-ajru tar-Renju tal-Arabja Sawdija, jew li jiġu nnegozjati emendi għad-dispożizzjonijiet dwar id-drittijiet tat-traffiku ta’ ftehimiet bilaterali eżistenzi dwar is-servizzi tal-ajru.FTIEHMU KIF ĠEJ:ARTIKOLU 1Dispożizzjonijiet ġenerali4.  Għall-finijiet ta’ dan il-Ftehim, “Stati Membri” għandha tfisser l-Istati Membri tal-Unjoni Ewropea, u “Trattati tal-UE” għandha tfisser it-Trattat dwar l-Unjoni Ewropea u t-Trattat dwar il-funzjonament tal-Unjoni Ewropea.5.  Ir-referenzi f’kull wieħed mill-ftehimiet elenkati fl-Anness 1 għaċ-ċittadini tal-Istat Membru li huwa parti għal dak il-ftehim għandhom jinftiehmu bħala referenzi għaċ-ċittadini tal-Istati Membri tal-Unjoni Ewropea.6.  Ir-referenzi f’kull wieħed mill-ftehimiet elenkati fl-Anness 1 għat-trasportaturi bl-ajru jew għal-linji tal-ajru tal-Istat Membru li huwa parti għal dak il-ftehim għandhom jinftiehmu bħala referenzi għat-trasportaturi bl-ajru jew għal-linji tal-ajru ddeżinjati minn dak l-Istat Membru.ARTIKOLU 2Deżinjazzjoni minn Stat Membru7.  Id-dispożizzjonijiet fil-paragrafi 2 u 3 ta’ dan l-Artikolu għandhom jieħdu post id-dispożizzjonijiet korrispondenti fl-artikoli elenkati fl-Anness 2(a) u (b) rispettivament, b’relazzjoni għad-deżinjazzjoni ta’ trasportatur bl-ajru mill-Istat Membru kkonċernat, għall-awtorizzazzjonijiet u l-permessi tiegħu mogħtija mir-Renju tal-Arabja Sawdija, u għar-rifjut, ir-revoka, is-sospensjoni jew il-limitazzjoni tal-awtorizzazzjonijiet jew tal-permessi tat-trasportatur bl-ajru, rispettivament.8.  Malli jirċievi deżinjazzjoni mingħand Stat Membru, ir-Renju tal-Arabja Sawdija għandu jagħti l-awtorizzazzjonijiet u l-permessi xierqa bl-inqas dewmien proċedurali, sakemm:i. it-trasportatur bl-ajru jkun stabbilit, skont it-Trattati tal-UE, fit-territorju tal-Istat Membru li jkun qed jiddeżinja u jkollu Liċenzja Operattiva valida f’konformità mal-liġi tal-Unjoni Ewropea; kif ukollii. jiġi eżerċitat u miżmum kontroll regolatorju effettiv tat-trasportatur bl-ajru mill-Istat Membru responsabbli mill-ħruġ taċ-Ċertifikat ta’ Operatur tal-Ajru tiegħu u l-awtorità ajrunawtika rilevanti tkun identifikata b’mod ċar fid-deżinjazzjoni; kif ukolliii. it-trasportatur bl-ajru huwa proprjetà ta’, direttament jew permezz ta’ sehem azzjonarju maġġoritarju, u huwa effettivament ikkontrollat mill-Istati Membri u/jew miċ-ċittadini tal-Istati Membri, u/jew mill-Istati l-oħra elenkati fl-Anness 3 u/jew miċ-ċittadini ta’ stati oħra bħal dawn.9.  Ir-Renju tal-Arabja Sawdija jista’ jirrifjuta, jirrevoka, jissospendi jew jillimita l-awtorizzazzjonijiet jew il-permessi ta’ trasportatur bl-ajru ddeżinjat minn Stat Membru fejn:i. it-trasportatur bl-ajru ma jkunx stabbilit, skont it-Trattati tal-UE, fit-territorju tal-Istat Membru li jkun qed jiddeżinja jew ma jkollux Liċenzja Operattiva valida f’konformità mal-liġi tal-Unjoni Ewropea; jewii. ma jkunx eżerċitat jew miżmum kontroll regolatorju effettiv tat-trasportatur bl-ajru mill-Istat Membru responsabbli għall-ħruġ taċ-Ċertifikat ta’ Operatur tal-Ajru tiegħu, jew l-awtorità ajrunawtika rilevanti ma tkunx identifikata b’mod ċar fid-deżinjazzjoni; jewiii. it-trasportatur bl-ajru ma jkunx proprjetà ta’, direttament jew permezz ta’ sehem azzjonarju maġġoritarju, jew ma jkunx effettivament ikkontrollat mill-Istati Membri u/jew miċ-ċittadini tal-Istati Membri, u/jew mill-Istati l-oħra elenkati fl-Anness 3 u/jew minn ċittadini ta’ stati oħrajn bħal dawn; jewiv. ir-Renju tal-Arabja Sawdija juri li, billi jeżerċita d-drittijiet tat-traffiku fl-ambitu ta’ dan il-Ftehim fuq rotta li tinkludi punt fi Stat Membru ieħor, it-trasportatur bl-ajru jkun qed jeludi r-restrizzjonijiet fuq id-drittijiet tat-traffiku imposti minn ftehim bilaterali bejn ir-Renju tal-Arabja Sawdija u dak l-Istat Membru l-ieħor; jewv. it-trasportatur bl-ajru jkollu Ċertifikat ta’ Operatur tal-Ajru maħruġ minn Stat Membru u ma jkun hemm l-ebda ftehim bilaterali bejn ir-Renju tal-Arabja Sawdija u dak l-Istat Membru dwar is-servizzi tal-ajru, u jista’ jintwera li d-drittijiet tat-traffiku meħtieġa sabiex titwettaq l-operazzjoni proposta ma jkunux reċiprokament disponibbli għat-trasportatur/i bl-ajru ddeżinjat/i mill-Arabja Sawdija.Waqt li qed jeżerċita d-dritt tiegħu taħt dan il-paragrafu, ir-Renju tal-Arabja Sawdija ma għandux jiddiskrimina bejn trasportaturi bl-ajru Komunitarji minħabba raġunijiet ta’ nazzjonalità.ARTIKOLU 3Sikurezza10.  Id-dispożizzjonijiet fil-paragrafu 2 ta’ dan l-Artikolu għandhom jikkumplimentaw id-dispożizzjonijiet korrispondenti fl-artikoli elenkati fl-Anness 2(c).11.  Fejn Stat Membru jkun iddeżinja trasportatur bl-ajru li l-kontroll regolatorju tiegħu jkun eżerċitat u miżmum minn Stat Membru ieħor, id-drittijiet tar-Renju tal-Arabja Sawdija skont id-dispożizzjonijiet dwar is-sikurezza tal-ftehim bejn l-Istat Membru li ddeżinja t-trasportatur bl-ajru u r-Renju tal-Arabja Sawdija għandhom japplikaw b’mod ugwali fir-rigward tal-adozzjoni, tal-eżerċizzju jew taż-żamma tal-istandards tas-sikurezza minn dak l-Istat Membru l-ieħor u fir-rigward tal-awtorizzazzjoni operattiva ta’ dak it-trasportatur bl-ajru.ARTIKOLU 4Tassazzjoni tal-fjuwil tal-avjazzjoni12.  Id-dispożizzjonijiet fil-paragrafu 2 ta’ dan l-Artikolu għandhom jikkumplimentaw id-dispożizzjonijiet korrispondenti fl-artikoli elenkati fl-Anness 2(d).13.  Minkejja kwalunkwe dispożizzjoni oħra kuntarja, xejn f’kull wieħed mill-ftehimiet elenkati fl-Anness 2(d) ma għandu jipprevjeni lil Stat Membru milli jimponi, fuq bażi mhux diskriminatorja, taxxi, imposti, dazji, miżati jew ħlasijiet fuq fjuwil li jiġi fornut fit-territorju tiegħu għal użu f’inġenju tal-ajru ta’ trasportatur bl-ajru ddeżinjat tar-Renju tal-Arabja Sawdija li jopera bejn punt fit-territorju ta’ dak l-Istat Membru u punt ieħor fit-territorju ta’ dak l-Istat Membru jew fit-territorju ta’ Stat Membru ieħor.ARTIKOLU 5Kompatibbiltà mar-regoli tal-kompetizzjoni14.  Minkejja kwalunkwe dispożizzjoni oħra kuntarja, xejn f’kull wieħed mill-ftehimiet elenkati fl-Anness 1 ma għandu (i) jirrikjedi jew jiffavorixxi l-adozzjoni ta’ ftehimiet bejn impriżi, deċiżjonijiet minn assoċjazzjonijiet ta’ impriżi jew prattiki miftiehma li jipprevjenu jew jgħawġu l-kompetizzjoni; (ii) isaħħu l-effetti ta’ kwalunkwe ftehim, deċiżjoni jew prattika miftiehma ta’ dan it-tip; jew (iii) jiddelega lil operaturi ekonomiċi privati r-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni.15.  Id-dispożizzjonijiet inklużi fil-ftehimiet elenkati fl-Anness 1 li mhumiex kompatibbli mal-paragrafu 1 ta’ dan l-Artikolu ma għandhomx jiġu applikati.ARTIKOLU 6Annessi għal dan il-FtehimL-Annessi għal dan il-Ftehim għandhom jiffurmaw parti integrali minnu.ARTIKOLU 7Reviżjoni jew emendaIl-Partijiet jistgħu, f’kull ħin, jirrevedu jew jemendaw dan il-Ftehim bi qbil reċiproku.ARTIKOLU 8Id-dħul fis-seħħ u l-applikazzjoni provviżorja16.  Dan il-Ftehim għandu jidħol fis-seħħ meta l-Partijiet ikunu nnotifikaw lil xulxin bil-miktub li l-proċeduri interni rispettivi tagħhom meħtieġa għad-dħul fis-seħħ tiegħu jkunu tlestew.17.  Minkejja l-paragrafu 1, il-Partijiet jaqblu li japplikaw dan il-Ftehim b’mod provviżorju mill-ewwel jum tax-xahar wara d-data li fiha l-Partijiet ikunu nnotifikaw lil xulxin li l-proċeduri meħtieġa għal dan il-għan ikunu tlestew.18.  Dan il-Ftehim għandu japplika għall-ftehimiet u għall-arranġamenti kollha elenkati fl-Anness 1, inklużi dawk li, fid-data tal-iffirmar ta’ dan il-Ftehim, ikunu għadhom ma daħlux fis-seħħ u ma jkunux qed jiġu applikati b’mod provviżorju.ARTIKOLU 9Tmiem19.  Fil-każ li ftehim elenkat fl-Anness 1 jintemm, id-dispożizzjonijiet kollha ta’ dan il-Ftehim li għandhom x’jaqsmu mal-ftehim ikkonċernat elenkat fl-Anness 1 għandhom jintemmu fl-istess ħin.20.  Fil-każ li l-ftehimiet kollha elenkati fl-Anness 1 jintemmu, dan il-Ftehim għandu jintemm fl-istess ħin.B’XHIEDA TA’ DAN, il-firmatarji, awtorizzati kif jixraq, iffirmaw dan il-Ftehim.Magħmul fi [...] f’żewġ kopji, fil-[...] jum ta’ [..., ...] bil-lingwa Bulgara, Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola, Svediża u Għarbija, bit-testi kollha jkunu ugwalment awtentiċi.GĦALL-UNJONI EWROPEA: GĦAR-RENJU TAL-ARABJA SAWDIJA:ANNESS 1Lista ta’ ftehimiet imsemmija fl-Artikolu 1 ta’ dan il-FtehimFtehimiet u arranġamenti oħrajn bejn ir-Renju tal-Arabja Sawdija u l-Istati Membri tal-Unjoni Ewropea dwar is-servizzi tal-ajru, kif immodifikati jew emendati li, fid-data tal-iffirmar ta’ dan il-Ftehim, ġew konklużi, iffirmati jew inizjalati:-  Ftehim bejn il-Gvern Federali Awstrijak u l-Gvern tar-Renju tal-Arabja Sawdija dwar it-Trasport bl-Ajru ffirmat fi Vjenna fit-13 ta’ Ġunju 1989, emendat l-aħħar bil-Memorandum ta’ Ftehim bejn l-Awtoritajiet Ajrunawtiċi tar-Repubblika tal-Awstrija u r-Renju tal-Arabja Sawdija ffirmat f’Jeddah fit-18 ta’ Ottubru 2008, minn hawn ’il quddiem imsejħa “il-Ftehim Arabja Sawdija – Awstrija” u “l-MoU Arabja Sawdija – Awstrija” rispettivament fl-Anness 2;-  Ftehim bejn il- Gvern tar-Renju tal-Belġju u l-Gvern tar-Renju tal-Arabja Sawdija dwar is-Servizzi tal-Ajru ffirmat f’Riyadh fit-13 ta’ April 1986, emendat l-aħħar bil-Memorandum ta’ Ftehim bejn il-Gvern tar-Renju tal-Belġju u l-Gvern tar-Renju tal-Arabja Sawdija ffirmat fi Brussell fis-16 ta’ Ġunju 2005, minn hawn ’il quddiem imsejħa “il-Ftehim Arabja Sawdija – Belġju” u “l-MoU Arabja Sawdija – Belġju” rispettivament fl-Anness 2;-  Ftehim bejn il-Gvern tar-Repubblika ta’ Ċipru u l-Gvern tar-Renju tal-Arabja Sawdija dwar is-Servizzi tal-Ajru ffirmat f’Jeddah fit-22 ta’ April 2002, minn hawn ’il quddiem imsejjaħ “il-Ftehim Arabja Sawdija – Ċipru” fl-Anness 2;-  Ftehim bejn il-Gvern tar-Renju tal-Arabja Sawdija u l-Gvern tar-Renju tad-Danimarka dwar it-Trasport bl-Ajru ffirmat f’Riyadh fil-15 ta’ Marzu 1987, minn hawn ’il quddiem imsejjaħ “il-Ftehim Arabja Sawdija – Danimarka” fl-Anness 2;-  Ftehim bejn ir-Repubblika Franċiża u r-Renju tal-Arabja Sawdija dwar l-istabbiliment u l-eżerċizzju ta’ servizzi tal-ajru skedati bejn u lil hinn mit-territorji rispettivi tagħhom iffirmat fis-7 ta’ Novembru 1968, emendat l-aħħar bil-Memorandum ta’ Ftehim bejn l-Awtoritajiet Ajrunawtiċi tar-Repubblika Franċiża u r-Renju tal-Arabja Sawdija ffirmat f’Pariġi fil-21 ta’ Jannar 2009, minn hawn ’il quddiem imsejħa “il-Ftehim Arabja Sawdija – Franza” u “l-MoU Arabja Sawdija – Franza” rispettivament fl-Anness 2;-  Ftehim bejn ir-Repubblika Federali tal-Ġermanja u r-Renju tal-Arabja Sawdija dwar it-Trasport bl-Ajru ffirmat f’Jeddah fid-19 ta’ Settembru 1973, emendat l-aħħar bil-Memorandum ta’ Ftehim bejn l-Awtoritajiet Ajrunawtiċi tar-Repubblika Federali tal-Ġermanja u r-Renju tal-Arabja Sawdija ffirmat f’Jeddah fit-12 ta’ Novembru 2008, minn hawn ’il quddiem imsejħa “il-Ftehim Arabja Sawdija – Ġermanja” u “l-MoU Arabja Sawdija – Ġermanja” rispettivament fl-Anness 2;-  Ftehim bejn il-Gvern tar-Repubblika Ellenika u l-Gvern tar-Renju tal-Arabja Sawdija dwar it-Trasport bl-Ajru ffirmat f’Ateni fit-23 ta’ Mejju 1989, minn hawn ’il quddiem imsejjaħ “il-Ftehim Arabja Sawdija – Greċja” fl-Anness 2;-  Ftehim bejn il-Gvern tar-Repubblika Taljana u l-Gvern tar-Renju tal-Arabja Sawdija ffirmat f’Ruma fis-17 ta’ Diċembru 1969, minn hawn ’il quddiem imsejjaħ “il-Ftehim Arabja Sawdija – Italja” fl-Anness 2;-  Ftehim bejn ir-Renju tal-Pajjiżi l-Baxxi u r-Renju tal-Arabja Sawdija dwar it-Trasport bl-Ajru ffirmat f’Riyadh fit-13 ta’ Frar 1985, emendat l-aħħar bil-Memorandum ta’ Ftehim bejn l-Awtoritajiet Ajrunawtiċi tar-Renju tal-Arabja Sawdija u r-Renju tal-Pajjiżi l-Baxxi ffirmat f’Jeddah fil-5 ta’ Awwissu 2008, minn hawn ’il quddiem imsejħa “il-Ftehim Arabja Sawdija – Pajjiżi l-Baxxi” u “l-MoU Arabja Sawdija – Pajjiżi l-Baxxi” rispettivament fl-Anness 2;-  Ftehim bejn ir-Renju ta’ Spanja u r-Renju tal-Arabja Sawdija dwar it-Trasport bl-Ajru ffirmat f’Jeddah fid-29 ta’ Settembru 1987, minn hawn ’il quddiem imsejjaħ “il-Ftehim Arabja Sawdija – Spanja” fl-Anness 2;-  Ftehim bejn il-Gvern tar-Renju tal-Arabja Sawdija u l-Gvern tar-Renju tal-Isvezja dwar it-Trasport bl-Ajru ffirmat fi Stokkolma fis-17 ta’ Marzu 1987, minn hawn ’il quddiem imsejjaħ “il-Ftehim Arabja Sawdija – Svezja” fl-Anness 2;-  Ftehim bejn il-Gvern tar-Renju Unit tal-Gran Brittanja u l-Irlanda ta’ Fuq u l-Gvern tar-Renju tal-Arabja Sawdija għas-Servizzi tal-Ajru bejn u lil hinn mit-territorji rispettivi tagħhom iffirmat f’Jeddah fl-20 ta’ Jannar 1975, issupplimentat bil-Memorandum ta’ Ftehim tal-24 ta’ Ġunju 2008, minn hawn ’il quddiem imsejjaħ “il-Ftehim Arabja Sawdija – Renju Unit” fl-Anness 2._________________ANNESS 2Lista tal-artikoli fil-ftehimiet elenkati fl-Anness 1 u msemmija fl-Artikoli 2 sa 4 ta’ dan il-Ftehim(a) Deżinjazzjoni minn Stat Membru:-  L-Artikolu 3(5) tal-Ftehim Arabja Sawdija – Awstrija kif emendat bl-Artikolu 1(A-1) tal-MoU Arabja Sawdija – Awstrija;-  L-Artikolu 4(3) tal-Ftehim Arabja Sawdija – Belġju;-  L-Artikolu 3 tal-Ftehim Arabja Sawdija – Ċipru;-  L-Artikolu 3 tal-Ftehim Arabja Sawdija – Danimarka;-  L-Artikolu 3(4) tal-Ftehim Arabja Sawdija – Ġermanja;-  L-Artikolu 3 tal-Ftehim Arabja Sawdija – Greċja;-  L-Artikolu III tal-Ftehim Arabja Sawdija – Italja;-  L-Artikolu 3 tal-Ftehim Arabja Sawdija – Pajjiżi l-Baxxi;-  L-Artikolu 3 tal-Ftehim Arabja Sawdija – Spanja;-  L-Artikolu 3 tal-Ftehim Arabja Sawdija – Svezja;-  L-Artikolu 3 tal-Ftehim Arabja Sawdija – Renju Unit.(b) Ir-rifjut, ir-revoka, is-sospensjoni jew il-limitazzjoni tal-awtorizzazzjonijiet jew tal-permessi:-  L-Artikolu 4(1)(a) tal-Ftehim Arabja Sawdija – Awstrija u Anness (C) tal-MoU Arabja Sawdija – Awstrija kif issupplimentat bl-Artikolu (2)(D) tal-MoU Arabja Sawdija – Awstrija;-  L-Artikolu 4 tal-Ftehim Arabja Sawdija – Ċipru;-  L-Artikolu 3 tal-Ftehim Arabja Sawdija – Danimarka;-  L-Artikolu X tal-Ftehim Franza – Arabja Sawdija kif issupplimentat bl-Artikolu (2)(D) tal-MoU Arabja Sawdija – Franza;-  It-tieni sentenza tal-Artikolu 4(1) tal-Ftehim Arabja Sawdija – Ġermanja kif issupplimentat bl-Artikolu (2)(D) tal-MoU Arabja Sawdija – Ġermanja;-  L-Artikolu 3 tal-Ftehim Arabja Sawdija – Greċja;-  L-Artikolu III tal-Ftehim Arabja Sawdija – Italja;-  L-Artikolu 4 tal-Ftehim Arabja Sawdija – Pajjiżi l-Baxxi;-  L-Artikolu 4 tal-Ftehim Arabja Sawdija – Spanja;-  L-Artikolu 3 tal-Ftehim Arabja Sawdija – Svezja;-  L-Artikolu 4 tal-Ftehim Arabja Sawdija – Renju Unit.(c) Sikurezza:-  L-Anness (C) tal-MoU Arabja Sawdija – Awstrija;-  L-Artikolu 3 tal-MoU Arabja Sawdija – Belġju;-  L-Artikolu 12 tal-Ftehim Arabja Sawdija – Ċipru;-  L-Anness (C) tal-MoU Arabja Sawdija – Franza;-  L-Anness B tal-MoU Arabja Sawdija – Pajjiżi l-Baxxi;-  L-Artikolu 11B tal-Ftehim Arabja Sawdija – Renju Unit.(d) Tassazzjoni tal-fjuwil tal-avjazzjoni:-  L-Anness (B) tal-MoU Arabja Sawdija – Belġju;-  L-Artikolu 6 tal-Ftehim Arabja Sawdija – Ċipru;-  L-Artikolu 4 tal-Ftehim Arabja Sawdija – Danimarka;-  L-Anness (C) tal-MoU Arabja Sawdija – Franza;-  L-Artikolu 7 tal-Ftehim Arabja Sawdija – Ġermanja;-  L-Artikolu 6 tal-Ftehim Arabja Sawdija – Greċja;-  L-Artikolu V tal-Ftehim Arabja Sawdija – Italja;-  L-Artikolu 9 tal-Ftehim Arabja Sawdija – Pajjiżi l-Baxxi;-  L-Artikolu 7 tal-Ftehim Arabja Sawdija – Spanja;-  L-Artikolu 4 tal-Ftehim Arabja Sawdija – Svezja;-  L-Artikolu 5 tal-Ftehim Arabja Sawdija – Renju Unit._________________ANNESS 3Lista ta’ stati oħrajn imsemmija fl-Artikolu 2 ta’ dan il-Ftehim(a) Ir-Repubblika tal-Islanda (skont il-Ftehim dwar iż-Żona Ekonomika Ewropea) ;(b) Il-Prinċipat tal-Liechtenstein (skont il-Ftehim dwar iż-Żona Ekonomika Ewropea) ;(c) Ir-Renju tan-Norveġja (skont il-Ftehim dwar iż-Żona Ekonomika Ewropea) ;(d) Il-Konfederazzjoni Svizzera (skont il-Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru)[1] Id-Deċiżjoni tal-Kunsill 11323/03 tal-5 ta' Ġunju 2003 (dokument ristrett)[2] ĠU C , , p. .[3] Id-data minn meta l-Ftehim se jiġi applikat b’mod provviżorju se tkun ippubblikata f’ Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.